ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ

«МЕКТЕПКЕ ДЕЙІНГІ БАЛАЛЫҚ ШАҚ» РЕСПУБЛИКАЛЫҚ ОРТАЛЫҒЫ

**«МЕКТЕПКЕ ДЕЙІНГІ ҰЙЫМ ПЕДАГОГТЕРІНІҢ**

**ИКТ-ҚҰЗЫРЕТТІЛІКТЕРІН АРТТЫРУ»**

**ӘДІСТЕМЕЛІК ҰСЫНЫМДАРЫ**

**МЕТОДИЧЕСКИЕ РЕКОМЕНДАЦИИ**

**«ПОВЫШЕНИЕ ИКТ - КОМПЕТЕНТНОСТИ ПЕДАГОГОВ ДОШКОЛЬНЫХ ОРГАНИЗАЦИЙ»**

Нұр - Сұлтан

2019

*Қазақстан Республикасы Білім және ғылым министрлігі*

*«Мектепке дейінгі балалық шақ» республикалық орталығы базасында әзірленген*

«Мектепке дейінгі ұйым педагогтерінің ИКТ- құзыреттіліктерін арттыру» әдістемелік ұсынымдары – Нұр-Сұлтан, 2019 ж. - 40 бет.

**Пікір жазғандар:**

С.Жиенбаева, п.ғ.к.

М.Махамбетова, меңгеруші

С. Дуйсенбенова, әдіскер

Әдістемелік ұсынымдар мектепке дейінгі ұйым педагогтерінің ақпараттық-коммуникативтік құзыреттіліктерін арттыру мақсатында әзірленді.

Аталған әдістемелік ұсынымдар мектепке дейінгі ұйымдардағы педагог қауымға, ата-аналарға, «Мектепке дейінгі тәрбие мен оқыту» мамандығы бойынша ЖОО мен колледждердің студенттеріне арналған.

Әдістемелік ұсынымдар «Мектепке дейінгі балалық шақ» республикалық орталығының Ғылыми-әдістемелік кеңесінде қаралып, ұсынылған (2019 жылғы 1 қарашадағы № 6 хаттама).

«Мектепке дейінгі балалық шақ»

республикалық орталығы, 2019 ж.

**ТҮСІНДІРМЕ ЖАЗБА**

Бүгінгі қоғамда білім беру жүйесінің алдында тұрған тәрбиелеу-білім беру міндеттерін шешу үшін ақпараттық-коммуникациялық технологияларды қолданудың болашағы өте маңызды болып табылады.

Педагог балалар әрекетінің ұйымдастырушысы мен үйлестірушісі ретінде практикалық әрекетте оларды кеңінен қолдану мектепке дейінгі білім сапасын артыруға ықпал ететін болғандықтан компьютерде, мультимедиялық жүйеде жұмыс істей білуі, өзінің білім беру ресурстарын құра білуі қажет.

Ақпараттық-коммуникациялық технологиялар – нақты нәтиже алуға бағытталған түрлі ақпараттық деректер (электронды, баспа, құралды) мен бірлескен әрекеттің құралдарына қолжеткізу үшін арнайы бағдарламалық және техникалық құралдар қолданылатын педагогикалық технология.

Мектепке дейінгі ұйым педагогінің білім беру әрекетіндегі ақпараттық-коммуникациялық технологияларды (бұдан әрі – АКТ) тиімді жүзеге асыруы өзекті және қажетті болып табылады.

**Әдістемелік ұсынымдардың мақсаты:** мектепке дейінгі ұйым педагогтерінің кәсіби құзыреттіліктерін арттыру.

**Міндеттері:**

**-**мектепке дейінгі ұйым педагогтерінің ақпараттық құзыреттіліктерін дамыту және олардың біліктілігін арттыру;

-мектепке дейінгі ұйымның білім беру қызметтерінің сапасын арттыруда АКТ-ды қолдану;

**-**МДҰ жұмысында ақпараттық – білім беру ресурстарының, дидактикалық және әдістемелік материалдар қорын құру;

- ата-аналармен жұмыста АКТ-ды қолдану.

**Күтілетін нәтижелер:**

**-** мектепке дейінгі ұйымда педагогикалық процесті жетілдіру үшін АКТ-мен жұмыс істеу дағдыларына ие болады;

- мектепке дейінгі ұйымдарда білім беру қызметінің сапасы жақсарады;

- медиа ресурстар (мультимедиялық презентациялар, балаларға арналған компьютерлік оқыту бағдарламалары, дидактикалық және әдістемелік материалдар) банкін құрады;

- АКТ құралдары арқылы ата-аналармен ынтымақтастық нығаяды;

- педагогтердің кәсіби деңгейлері артады.

Қазіргі кезде ақпараттық технологиялар педагогтің кәсіби құзыреттеріне, оларды қолданудың әдістемелік және ұйымдастырушылық аспектілеріне (ақпаратқа қол жеткізу, басқару, бағалау, сондай-ақ оны кіріктіру және ұсыну) жаңа талаптар қояды.

Осылайша, мектепке дейінгі ұйымның тәрбиелеу-білім беру процесінің тиімділігін қамтамасыз етуде жетекші рөл педагогке, оның кәсіби маңызды құзыреттеріне тиесілі.

**ПЕДАГОГТЕРДІҢ АҚПАРАТТЫҚ-КОММУНИКАЦИЯЛЫҚ ҚҰЗЫРЕТІЛІГІ**

Заманауи білім беру мазмұнының сапасы түрлі құзіреттеліктерді қалыптастыруға негізделген. Аталған міндетті табысты іске асыруға әсер ететін факторлардың бірі педагогтердің жаңа жағдайда жұмыс істеуге қабілеттілігі мен дайындығының болуы.

«Білім туралы» Қазақстан Республикасы Заңының (51-бабының 3.2 тармағында) «Педагог қызметкер өзінің кәсіптік құзыреті саласында тиісті теориялық және практикалық білімді және оқыту дағдыларын меңгеруге міндетті» деп көрсетілген.

«Педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамаларына» сәйкес мектепке дейінгі тәрбие мен оқытудың басшысы, әдіскері, тәрбиешісі компьютерлік сауаттылықты, ақпараттық-коммуникациялық құзыретті меңгерген болуы тиіс деп, айқындалған.

«Кәсіби құзыреттілік» ұғымы «педагогикалық кәсіби іс» ұғымына жақын. Кәсіби құзыреттілік-бұл педагогикалық еңбектің нәтижесі мен тиімділігін анықтайтын білім мен іскерліктер жиынтығы, педагогтің тұлғалық және кәсіби сапаларының оңтайлы үйлесуі.

Педагогикада педагог өзінің құзыреттіліктерін жаңарта отырып, дамиды және оның кәсіби құзыретттілігі артады. Мектепке дейінгі ұйымда баланы тәрбиелеу мен дамыту деңгейінің сапасы білім беру процесі сауаттты құрылуына байланысты болады.

Кәсіби құзыретілікті дамытудың негізгі мақсаты – бұл педагогикалық инновацияларға шығармашылық даралықты, қабілеттілікті, өзгермелі педагогикалық ортада бейімделуге қабілеттілік.

Министрлікпен Техникалық және кәсіптік білімнің педагогикалық мамандықтары бойынша кәсіби стандарттарды әзірледі (ҚР БҒМ 2013 жылғы 13 қыркүйектегі № 373 бұйрығы).

Кәсіби стандарт «Мектепке дейінгі тәрбие мен оқытудың» кәсіби қызмет саласында еңбектің мазмұнына, сапасына, жағдайларына, білім беру жүйесінің педагог қызметкерлерінің біліктілігі мен құзыреттеріне қойылатын талаптарды белгілейді.

Мектепке дейінгі ұйым жұмысының сапасы мынадай факторларға:

-инновациялық технологияларды, оның ішінде АКТ-ды меңгеруді қамтитын педагогтің кәсіби дайындық деңгейіне;

- педагогтің жұмысқа шығармашылықпен қарауына;

- ұжымдағы шығармашылық ахуалға;

- балалармен жұмыстың жаңа әдістері мен түрлерін шығармашылықпен іздестіру үшін МДҰ-да жасалған жағдайларға;

- әрбір қызметкердің еңбегінің нәтижесін әділ бағалауға байланысты.

Педагогтің ақпараттық құзыреттілігі:

- ақпараттық-коммуникациялық құзыреттілігі - ақпараттық-коммуникациялық құралдардың көмегімен өзбетінше іздей алатын, қажетті ақпаратты алатын, оны құрылымдай алатын, ұйымдастыратын, ұсынатын және беретін педагог тұлғасының кешенді қасиеттері;

- ақпаратық-технологиялық құзыретілігі – күнделікті өмірде және білім беру әрекетінде кеңсе техникасы және ақпаратпен жұмыс технологияларымен байланысты әрекет түрлеріне тұлға ретінде педагогтің қабілеттілігі.

АКТ өз жұмысында қолдану білім беру процесін кіріктіру үшін ғана емес, сондай-ақ біліктілік пен кәсіби дамуды арттыру құралы ретінде қолдануға мүмкіндік береді.

Бұл мыналарға:

* желілік педагогикалық қауымдастыққа;
* педагогтердің виртуалды әдістемелік бірлестіктеріне;
* білім беру қызметкерлерінің әлеуметтік желісіне;
* техниканың аппаратты-бағдарламалық құралдарының көмегімен белгілі бір мерзімде қашықтықтан интерактивті ақпаратты беру, өңдеу, қайтадан жасау, жолдау біруақытта жүретін бейнеконференцияларға;
* өзбетінше оқу жүйесін жасауға, жалпы ақпаратпен бөлісуге, алмасуға және ақпаратты ортада нақтылауға мүмкіндік беретін қашықтықтан оқыту құралдарымен педагогтардың біліктілігін арттыруға қатысу.

Сонымен құзыретті педагог – бұл ақпаратты-коммуникативтік дағдыларды меңгерген, педагогикалық қарым-қатынас пен өзара әрекетті сауатты құра алатын, білім беру процесінде оң нәтижелерге жету үшін жағдай жасайтын маман.

**МЕКТЕПКЕ ДЕЙІНГІ ҰЙЫМДАҒЫ**

**ӘДІСТЕМЕЛІК ЖҰМЫС ТҮРЛЕРІ**

Мектепке дейінгі білім беру жүйесін жаңғырту МДҰ-ның білім беру қызметтерінің сапасын, оның ішінде педагогикалық ұжымның ақпараттық-коммуникациялық құзыреттіліктерін арттыруға бағытталған тиімді әдістемелік жұмыс арқылы арттыру қажеттілігінен туындап отыр.

Әдістемелік жұмыстың түрлері педагогтердің функционалдық сауаттылығын дамытуға, ақпараттық қоғамның болашақ белсенді субъектілері ретінде тәрбиеленушілерді дамытуға бағытталған білім берудегі жаңа парадигманың негізі ретінде кәсіби міндеттерді шешуде АКТ-ды түсінуге және қолдануға ықпал етуі тиіс.

МДҰ педагогтерінің ақпараттық-коммуникациялық құзыреттіліктерін арттыру педагог құзыреттілігінің барлық құрамдас компоненттеріне ықпал ететін әдістемелік жұмыстың топтық, сондай-ақ жеке түрлері арқылы жүзеге асырылады, соның нәтижесінде педагогтің АКТ-ды қолдану саласында кәсіби деңгейі жетіледі.

Әдістемелік жұмыс түрлерін таңдауға ортаның ішкі фактілері (кадрлардың, материалдық-техникалық базаның, қаржы ресурстарының жағдайы), сондай-ақ ақпараттық кеңістікте жұмыс істейтін МДҰ-ға сұраныстар және білім беру қызметтерінің түрлері мен сапасы да ықпал етеді.

Педагогтердің АКТ саласындағы функционалдық сауаттылығын мынадай топтық жұмыс түрлерін қолдана отырып, арттыруға болады:

- семинар-практикумдер;

бейнепрезентациялар;

- бейнеконсультациялар;

-вебинарлар;

-арнайы курстарда оқыту;

-АКТ бойынша әдістемелік күн, консультациялар;

- АКТ бойынша дөңгелек үстелдер;

-шеберлік сыныптары;

-өз білімін жетілдіру;

-сауалнама жүргізу.

Әдістемелік жұмыстың жеке түрлері балалармен және ата-аналармен жұмыста қолданатын «авторлық» бағдарламалар әзірлеуге, өзін-өзі таныстыру, АКТ бойынша мамандармен жеке консультациялар өткізуге, тәлімгерлік тағайындауға және т. б. бағытталған.

Педагогтердің АКТ-ды пайдалану іскерліктерінің деңгейі ескеріліп, олардың білім беру қызметінде АКТ-ды орынды қолдануы кәсіби міндеттерді шешу үшін сараланған әдістемелік жұмысты қамтамасыз етеді.

Педагогтердің кәсіби өсуі үшін ұйымдастырушылық-әдістемелік жағдай жасау, ұжымның табысына және оның бәсекелестік ортада оң беделін қалыптастыруға ықпал етеді.

МДҰ-ның интернет-кеңістігіндегі тиімді жұмыс:

-әлеуметтік желілерде парақшалар ашуға;

- сайттар құруға;

- МДҰ-ның түрлі электрондық білім беру ресурстарының базасын құруға (білім беру салалары бойынша оқыту, дамыту, диагностикалық бағдарламалар);

-сыртқы субъектілер сапасын тәуелсіз бағалауға (МДҰ сайтына кірушілердің пікірлері, интернет-байқауларға, форумдарға қатысу) мүмкіндік береді.

Педагогтердің ақпараттық-коммуникациялық құзыреттіліктерін арттыруға бағытталған МДҰ-дағы әдістемелік жұмыс түрлері әртүрлі болып келеді, олар педагогтерге үздіксіз білім беру жүйесін және заманауи білім беру ортасын құруға және педагогтің шеберлігі мен кәсіби сапаларын арттыру арқылы олардың әлеуетін іске асыруды ұсынады.

**МЕКТЕПКЕ ДЕЙІНГІ ҰЙЫМ ПЕДАГОГТЕРІНІҢ**

**АКТ- ҚҰЗЫРЕТТІЛІКТЕРІН ҚАЛЫПТАСТЫРУ**

Мектепке дейінгі білім беру саласындағы болашақ маманды даярлаудың негізгі міндеттерінің бірі оның кәсіби тұрақтылығының қажетті шарты ретінде компьютерлік құзыреттілігін қалыптастыру, инновация, ғылыми-әдістемелік мәселелерде бағдар беру, тәрбиелеу - білім беру процесін сапалы ұйымдастыру болып табылады.

Ақпараттық білім беру технологиялары – бұл педагогикалық мақсаттарға қол жеткізу үшін арнайы техникалық құралдар (компьютер, аудио, кино, бейне) пайдаланылатын білім беру саласындағы барлық технологиялар.

Қазіргі кезде АКТ-ды адам тек кәсіби қызметте ғана емес, сондай-ақ күнделікті өмірде де пайдаланатын негізгі құрал болып табылады. Технология мен ақпаратты шебер әрі тиімді меңгерген педагог жаңаша ойлайды, маңызды мәселені бағалауда, өз әрекетін ұйымдастыруда жаңа тәсілдерді қолданады.

МДҰ-ды ақпараттандыру процесінің негізгі бағыттары:

*-ұйымдастырушылық:*

- әдістемелік қызметті жаңғырту;

- материалдық-техникалық базаны жетілдіру;

- белгілі бір ақпараттық орта құру.

*- педагогикалық:*

- МДҰ педагогтерінің АКТ-құзыреттіліктерін арттыру;

- білім беру кеңістігіне АКТ-ды енгізу.

Мектепке дейінгі ұйым педагогтерінің компьютерлік құзыреттіліктерін қалыптастыру критерийлері:

- мәтіндік және графикалық құжаттарды жасай білу, деректер базасында сұраныстарды жинақтау және компьютерді педагогикалық және техникалық құрал ретінде қолдана білу;

-электрондық дидактикалық және педагогикалық бағдарламалық құралдарды әзірлеу және қолдана білу;

-білім беру процесінде ақпарат құралдары мен компьютерлік технологияларды қолдана білу, ақпарат құралдарының көмегімен педагогикалық ақпаратты ұсыну тәсілдерін меңгеру.

Заманауи білім беруді ақпараттандыру жағдайында педагогтің кәсіби құзыреттілігін қалыптастыру мәселелерін шешу МДҰ қызметкерлері үшін заманауи интернет-ресурстарды енгізуде қолайлы ұйымдастырушылық - педагогикалық жағдайлар жасауды талап етеді.

Білім беру қызметі барысында педагог өтпелі тақырыптар негізінде перспективалық жоспар, циклограмма құрады, цифрлық жеке портфолиосы мен тәрбиеленушілердің портфолиосын жинақтайды, ата-аналар бұрышын безендіру үшін материал дайындайды, диагностика жүргізеді, оның нәтижелерін баспа және электронды түрде рәсімдейді.

Егер педагог АКТ-ды ұтымды қолданатын болса, АКТ-құзыреттіліктерін үздіксіз қалыптастыру табысты болады.

МДҰ педагогтерінің АКТ-құзыреттіліктерін қалыптастыру кезеңдері:

Мектепке дейінгі білім беруде болашақ мамандардың компьютерлік құзыреттіліктерін сипаттау үшін алты деңгей анықталған:

- бастапқы;

- ең төменгі базалық;

- базалық;

- тереңдетілген;

- зерттеушілік;

- сарапшы деңгейі.

I деңгей – *бастапқы*. Педагог осы саладағы қарапайым білімдерін көрсетеді. МДҰ-ның инновациялық дамуына және тәрбиелеу-білім беру процесіне АКТ-ды енгізуге оң көзқарас танытады. АКТ құралдарымен балалардың танымдық әрекетін белсендіреді, ұйымдастырылған оқу қызметінің мақсатына сәйкес компьютерлік бағдарламаларды таңдай алады.

II деңгей – *ең төменгі базалық*. Педагог дайын бағдарламалық құралдарды қолдана алады.

III деңгей-*базалық*. Педагог МДҰ-ның тәрбиелеу-білім беру процесінде АКТ-дың негізгі ұғымдарын біледі және қолданады. Тәрбиеленушілердің қабілеттерін дамыту үшін тиісті жағдайлар жасай алады, балалармен жеке жұмыс ұйымдастырады және осы мақсатта барлық заманауи АКТ-ды қолдана алады. Балаларға білім беруде АКТ-ды қолданудың озық педагогикалық тәжірибесін үнемі зерделейді және жинақтайды. Негізгі кәсіби міндеттерді шешу үшін АКТ-ды сенімді пайдаланады.

IV деңгей-*тереңдетілген*. Педагог АКТ-ды қолдана отырып, теориялық және практикалық сипаттағы дәстүрден тыс инновациялық міндеттерді, күрделі кәсіби міндеттерді шеше алады. Балаларды оқытуда қолданылатын АКТ-дың элементтеріне инновацияларды енгізеді. Заманауи электрондық қарым-қатынас құралдарын, жеке веб-сайттарын пайдалану арқылы әріптестерімен, ата-аналармен, балалармен тығыз қарым-қатынас жасайды. Интернет-ресурстары құралдарын еркін меңгереді.

V деңгей – *зерттеушілік.* Педагог АКТ-ды, жаңа теориялық білімдерді еркін меңгерген және оларды түсіндіре алады, жаңа идеяларды қарастырады және оларды сыни бағалайды, зерттеу стратегиясын меңгеру мақсатында арнайы дағдыларды және түрлі хабарламаларды бағалауды қолданады, ақпаратты заңды және қауіпсіз пайдалануды насихаттайды, педагогикалық процеске қатысушылармен белсенді ынтымақтастықта болады және әріптестерін АКТ-ды зерделеу, жетілдіру үшін әлеуметтік желілерге қатысуға тартады. Педагог АКТ, Интернет-ресурстарды еркін меңгерген, оларды зерттеу, жобалау әрекетінде қолданады.

VI деңгей-*сарапшы деңгейі*. Педагог АКТ-ды және зерттеудің жаңа әдістерін меңгерген. АКТ-ды дамытуға үлес қосады, әдіснаманы меңгергенін көрсетеді, АКТ саласында теориялық және практикалық сипаттағы инновациялық кәсіби міндеттерді шешеді. Педагог мамандығының тиімділігін, өміршеңдігін және мәртебесін арттыруға ықпал етеді. Оқытудың жаңа технологияларын қолданады.

Мектепке дейінгі білім беру саласында интерактивті және мультимедиялық құрал-жабдықтарды пайдалану педагогтің компьютерлік құзыреттілігінің қалыптасқанын көрсетеді.

Педагогтердің АКТ-құзыреттіліктерінің деңгейін зерделеу мынадай нысандар мен әдістердің көмегімен жүзеге асырылады: тестілеу, сауалнама жүргізу, жеке әңгімелесу, анықталған мәселелерді-педагогтердің сұраныстарын жүйелеу және талдау.

Осылайша, жаңа ақпараттық, коммуникативтік және интерактивті технологияларды барынша тиімді пайдалану педагогикалық ойлау мәдениетінің қалыптасуына ықпал етеді.

Болжамды нәтижелер:

- графикалық және мәтіндік құжаттарды (топтың құжаттамасын, диагностиканы және т. б. өз бетінше рәсімдейді.) дайындауда педагогтердің деңгейі артады;

- педагогтер мультимедиялық презентациялар жасау үшін PowerPoint бағдарламасын меңгереді;

- педагогтер балалармен және ата-аналармен жұмыста компьютерлік технологияларды қолданудың әдістері мен тәсілдерін меңгереді;

-педагогтердің ақпараттық-коммуникативтік құзыреттілік деңгейі артады;

- жеке ақпараттық базаны жобалайды.

**ТӘРБИЕЛЕНУШІЛЕРДІҢ АТА-АНАЛАРМЕН ЫНТЫМАҚТАСТЫҒЫ ҮШІН АКТ ҚОЛДАНУ**

Педагогикалық процесте АКТ қолдану-бұл мектепке дейінгі білім берудегі заманауи бағыттардың бірі.

Мектепке дейінгі ұйымдардағы ақпараттандыру процесі қазіргі заманғы дамып келе жатқан қоғамның талаптарына негізделген, онда педагог уақыттан қалмай, тәрбие мен білім беруде жаңа технологияларды қолдануы тиіс.

Қазақстан Республикасында білім беруді және ғылымды дамытудың 2020 – 2025 жылдарға арналған мемлекеттік бағдарламасына сәйкес білім беру саласының күшті және әлсіз жақтары анықталды.«Ағымдағы жағдайды талдауда» әлсіз жақтардың арасында - ата-аналардың бала тәрбиесіне жауапкершілігін арттыру қарастырылды.

Балалар үшін басты педагогтер ата-аналар болып табылады. Қазіргі уақытта ата-аналар негізінен ақша табумен айналысады және тәрбиешілермен қарым-қатынас жасауға уақыты жоқ.Ата-аналардың жұмыста болуы балабақша тәрбиеленушісінің отбасымен балабақшаның қарым-қатынас жасаудағы негізгі мәселесі болып табылады.

АКТ құралдары педагогке тәрбиеленушілердің ата-аналарымен жұмыс сапасын арттыруға, сондай-ақ топ тәрбиешісінің және мектепке дейінгі ұйымның қызметін көпшілікке таратуға көмектеседі.

Оларды тәрбиеленушілердің отбасыларымен өзара іс-әрекетте қолданудың артықшылықтары:

* ата - аналардың ақпаратқа қол жеткізу уақытын азайту;
* тәрбиеленушілердің ата-аналарына жеке тәсілді қамтамасыз ету;
* ата-аналармен және топтық жеке жұмысты тиімді сәйкестендіру;
* ата-аналардың жедел ақпарат алуы;
* топ тәрбиешісі мен ата-аналарының сұхбатын қамтамасыз ету;
* педагогтың отбасымен өзара іс-әрекетін оңтайландыру.

АКТ-ны қолдану бүгінде педагогтің тәрбиеленушілердің ата-аналарымен жұмыс жүйесіне белсенді түрде енеді.

Тәрбиеші мен ата-аналардың іс-әрекетін ұйымдастыруда мультимедиа құралдарын пайдалану дәстүрлі жұмыс түрлерінің тәрбиелік мүмкіндіктерін кеңейтуге ғана емес, сонымен қатар ата-аналарды тәрбие процесіне қатысуға тартуға да мүмкіндік береді.

Ата-аналар жиналысын өткізу кезінде Power Point бағдарламасында жасалған компьютерлік презентациялар үлкен көмек көрсетеді.

Презентациялардың арқасында педагог тек ғана негізгі теориялық мәліметтерді ғана емес, талдау материалдарын (үлгерім нәтижелері бойынша кестелер, диаграммалар, сауалнама нәтижелері және т.б.), сондай ақ ата-аналар үшін баланың тәрбиесіне қатысты қосымша ақпарат алатын фильмдерден белгілі бір кадрларды қосу, сонымен қатар топтар мен МДҰ-да өткізілген іс-шаралар туралы слайд-шоу көрсету ұсынылады.

Ата-аналардың бірлескен қызметін ұйымдастыруда АКТ-ны қолдану тәрбие процесінің мүмкіндігін айтарлықтай кеңейтуге мүмкіндік береді. Ақпараттық-коммуникативтік технологияларды қолдана отырып, ата-аналар қоғамдастығына мақсатты жүйелі ақпараттық әсер ету балабақша мен отбасының өзара іс-әрекетінің тиімділігін айтарлықтай арттырады.

Интернет-қорлар:

электрондық пошта:

- ақпаратты ата-аналар өздеріне ыңғайлы уақытта зерделейді;

- ақпарат беруді дараландыру;

- ата-аналарға кеңес беру.

on-line қатынас:

- қашықтықтан өткізілетін конференциялар;

- ата-аналарға арналған семинар;

- ата-аналарды интернет арқылы ақпарат беру;

ұялы телефон арқылы жұмыс:

- тәрбиеленушілердің ата-аналары кез келген уақытта тәрбиешіге қоңырау шала алады;

- смс-хабарлама жіберу, оларды толғандыратын кез келген сұраққа жауап беру;

- тәрбиеші ата-аналарды баланың жетістіктері мен қиындықтары туралы жеке хабардар етуге мүмкіндігі бар;

- хабарландыру және т. б. жасау.

Ұялы телефонды қолданудың артықшылығы-ата-аналармен тікелей сұхбатты жүзеге асыру, ақпараттың жеделдігі болып табылады.

- мектепке дейінгі ұйым сайтының жұмыс істеуі:

- ата-аналар қоғамы үшін МДҰ-ның тұтас оң имиджін қалыптастыру;

-МДҰ-дағы білім беру қызметінің сапасы туралы ата-аналарды ақпараттандыру;

-педагогикалық процеске қатысушылардың, МДҰ әлеуметтік серіктестерінің өзара іс-әрекеті үшін жағдай жасау;

- педагогикалық тәжірибе алмасуды жүзеге асыру;

- педагогтердің шығармашылық белсенділігін ынталандыру.

Тәрбиешілердің тәжірибесінде АКТ-ны қолдану:

- топтық құжаттарды рәсімдеу (балалардың тізімі, даму диагностикасы, жоспарлау, мониторинг, баланың әлеуметтік картасы және т.б.).

- ұйымдастырылған оқу іс-әрекетіне танымдық және иллюстрациялық материалдарды таңдау;

- стендтерді, топтарды ресімдеу;

- Microsoft Rower Рoint бағдарламасында түрлі білім беру салаларында, педагогикалық кеңестерде, ата-аналар жиналыстарында презентациялар жасау.

Осылайша, мектепке дейінгі ұйым мен отбасы ынтымақтастығының жетістігі көбінесе педагог-тәрбиеші өз жұмысында АКТ қаншалықты қолданатындығында және МДҰ-ның педагогикалық процесіне белсенді қатысу үшін жағдай жасау білігіне байланысты.

**ҚОРЫТЫНДЫ**

Педагогтардың АКТ-ны меңгеруі олардың кәсіби құзыреттілігін арттырудың басым бағыттарының бірі болып табылады. Қазіргі кезеңде әдістер мен құралдар компьютермен тікелей байланысты (компьютерлік технологиялар).

МДҰ ақпараттық технологияларды қолдану педагогтардың кәсіби, әдістемелік, зияткерлік дамуын толықтыру үшін ғылыми-негізделген жаңа құралдарды құруды қамтамасыз етеді.

Педагогтардың компьютерлік сауаттылығын арттыру қажетті әдістемелік әзірлемелерді табуға және қолдануға ғана емес, сонымен қатар өз материалдарын орналастыруға, іс-шараларды дайындау және өткізу бойынша, түрлі әдістемелерді, технологияларды қолдану бойынша педагогикалық тәжірибемен бөлісуге мүмкіндік береді.

АКТ дағдыларын меңгеру педагогтердің түрлі деңгейдегі конурстарға, қашықтықтан оқыту курстарына және көптеген т.б. қатысуға мүмкіндік береді.

АКТ қолдану арқылы ата-аналар қоғамына бағытталған мақсатты жүйелі ақпарат балабақша мен отбасының өзара іс-әрекетінің тиімділігін айтарлықтай арттыруға мүмкіндік береді.

Осылайша, АКТ адамның күнделікті өмірде қолданатын негізгі құралы болып қана қоймай, мектепке дейінгі ұйым педагогтерінің кәсіби өсуіне ықпал етеді.

**МАЗМҰНЫ**

Түсіндірме жазба.................................................................................................3

Педагогтердің ақпараттық-коммуникациялық құзыретілігі.........................4

Мектепке дейінгі ұйымдағы әдістемелік жұмыс түрлері..............................5

**Мектепке дейінгі ұйым педагогтерінің**

**АКТ - құзыреттіліктерін қалыптастыру..........................................................7**

Тәрбиеленушілердің ата-аналармен

ынтымақтастығы үшін АКТ қолдану...............................................................9

Қорытынды.........................................................................................................12

Қосымша.............................................................................................................14

*1қосымша*

**Педагогтерге сауалнама жүргізу**

1. Дербес компьютермен жұмыс істеудің негізгі ережелері (электрмен қоректендіру желісіне қосу, компьютерді және сыртқы құрылғыларды жүйелі қосу/өшіру)

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Сыртқы жинақтағыштармен жұмыс істеу тәсілдері (диск қабылдағыш, Flash карта және т. б.)

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Қосымшалармен жұмыс істеу тәсілдері (Жасау, Ашу, Сақтау, Қалай сақтау)

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Файл деңгейіндегі алмасу буфері ұғымы (Көшіру, Қиып алу және Қою операциялары)

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Мәтіндік құжаттарды жасау және өңдеу (Microsoft Office Word типтік бағдарламасында жұмыс істеу)

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Мәтіндік құжаттарды басып шығару

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Презентацияларды жасау және өңдеу (Microsoft Office PowerPoint бағдарламасындағы жұмыс)

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Мультимедиялық презентация жасаудың мақсаттары мен міндеттері туралы түсінік

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Microsoft Office PowerPoint интерфейсі, негізгі мәзір және тақталар құралдары

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Электрондық кестелерді жасау (Microsoft Office Excel бағдарламасындағы жұмыс)

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Интернет желісі туралы негізгі түсініктер

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Гиперсілтемелер бойынша өту және мәтіннің, суреттердің, беттердің фрагменттерін толығымен сақтау

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Пошта жәшігі және пошта адресі ұғымы. Хаттарды жіберу. Хат-хабарларды қабылдау. Файлдарды тіркеу және алу

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Интернеттен ақпарат іздеу негіздері

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

1. Портал, сайт, визитка ұғымы

 Әрине, мен білемін және үйрете аламын (көрсету)

 Компьютердің алдына отырамын – есіме түсіремін

 Жалпы мағынада ұғынамын

 Ештеңе айта алмаймын

Нәтижелері:

Әрине, мен білемін және үйрете аламын (көрсету) – 3 балл

Компьютердің алдына отырамын – есіме түсіремін – 2 балл

Жалпы мағынада ұғынамын – 1 балл

Ештеңе айта алмаймын -0 балл

**0-14 балл** - Педагогтердің АКТ- құзыреттілігінің төмен деңгейі (компьютерде жұмыс істей білмеген);

**15-29 балл** - Педагогтердің АКТ- құзыреттілігінің орташа деңгейі (компьютерде жұмыс істеудің базалық деңгейі);

**30-45 балл** - Педагогтердің АКТ- құзыреттілігінің жоғары деңгейі (компьютерде жұмыс істеудің жоғары деңгейі).

*2 қосымша*

**Тәрбиешілер үшін кеңес**

**«Мектепке дейінгі ұйым жағдайында мультфильм жасау»**

Қазіргі уақытта мектепке дейінгі баланың жеке тұлғасының қалыптасуына әсер ететін факторлардың бірі, оның танымдық және сөйлеу белсенділігі ақпараттық-коммуникациялық технологияларды дамыту болып табылады. Баланың дамуында мультфильмдер үлкен рөл атқарады.

Мультипликация немесе анимация - бұл мектепке дейінгі үлкен жастағы балаларға танымдық, көркемдік-эстетикалық, адамгершілік-эмоционалдық әсер етудің өте жоғары әлеуетіне, сондай-ақ кең білімдік-тәрбиелік мүмкіндіктеріне ие заманауи өнердің түрі.

Анимация-жансыз қозғалмайтын нысандардың көмегімен қозғалыс иллюзиясын жасауға мүмкіндік беретін технология; ең танымал форма - суреттелген бейнелердің сериясын білдіретін мультипликация. Мультипликация бірнеше өнер түрлерін біріктіруде құрылған күрделі процесс, баланың тұлғасына әсер етудің күрделі процесі болып табылады, оның қиялына ерекше күшпен әсер етеді Сауатты педагогикалық тәсілде баланың мультфильмдерге деген қызығушылығын, өз мультипликациялық өнімін жасауға ұмтылысын мектепке дейінгі жастағы балалардың танымдық, шығармашылық, сөйлеу белсенділігін дамыту құралы ретінде пайдалануға болады.

Сонымен қатар, Мектепке дейінгі тәрбие мен оқытудың жалпыға міндетті стандартына сәйкес, Үлгілік бағдарламаның мазмұнын «Денсаулық», «Қатынас», «Таным», «Шығармашылық» және «Әлеумет» білім беру салалары арқылы іске асырылып, бұл қызмет міндеттерді шешуге мүмкіндік береді:

* балалардың тілдік дамуы;
* танымдық даму;
* мультфильмнің кейіпкерлері мен декорацияларын жасау процесінде көркемдік-эстетикалық даму;
* әлеуметтік-коммуникативтік даму;
* дене дамуы (қолдың ұсақ моторикасын дамыту)

Мультфильмдер жасау бойынша іс-әрекет шеңберінде балалардың түрлі ойын, танымдық-зерттеу, коммуникативтік, өнімді түрлері табиғи түрде интеграцияланады. Анимациялық фильмді жасауда келесі кезеңдердің болуын көздейді:

1. Мультфильмнің жалпы идеясын анықтау.

• мультфильм сценарийін жазу немесе дайын көркем шығармамен танысу.

1. Фильмнің барлық көріністері үшін кейіпкерлер мен декорациялар жасау.

• мультфильмнің кадрлық жеке түсірілімі.

• компьютерлік бағдарламаның көмегімен кадрларды фильмге қосу.

1. Фильмнің дыбысталуы.

• бірлесіп қарау.

• осы қызметті ұйымдастыру мынадай ерекшеліктерге ие.

1. Мультфильм жасау үшін жұмыс кеңістігін ұйымдастыру

• топта арнайы жабдықталған орын,

• қажетті материалдармен жабдықтау ( бояулар (гуашь, акварель, саусақты), түрлі-түсті қарындаштар, балауыз борлары, сангина, түрлі-түсті қағаз, түсті картон, қайшы, желім. Ермексаз, саз, табиғи материалдар (бүрлер, өсімдік тұқымдары, гербарийлер, бұтақтар, айқұлақтар (ракушка), тас және т.б.), сондай-ақ «көлемді анимация» жасау үшін көзделген.сюжеттік ойыншықтар. Сусымалы өнімдер (жарма, құм, кофе дәндері және т.б.) – «сусымалы анимация» үшін, сондай-ақ таңбаларды салудың технологиялық карталары, сурет материалы, мультипликациялық кейіпкерлер мен декорацияларды (жануарлар, адамдар, өсімдіктер, құрылыстар, көлік және т. б.) жасау схемалары әртүрлі материалдардан (табиғи, ермексаз, қағаз және т. б.) жасалған.

• техникалық құрылғылардан - фотоаппарат, мультфильм жасау бағдарламасы бар компьютер, штатив және қосымша жарық көздері.

Басым мақсаттар мен міндеттерді қою педагог пен балалардың жұмыс бағытын, көркем шығарманы таңдауды, орындау техникасын айқындайтын мультфильмдер жасау жөніндегі қызметтің негізгі шарты болып табылады. Балалармен мультипликациялық қызметтің мақсаты мен міндеттерін анықтағаннан кейін қойылған мақсаттың мазмұны бойынша сәйкес келетін көркем шығарманы таңдау проблемасы туындайды. Шығарма келесі талаптарға сәйкес болуы тиіс:

• ырғақтың қарапайымдылығы мен айқындығы (егер ол өлең түрінде болса);

• шағын көлемді;

• балаларға таныс бейнелердің қарапайымдылығы мен айқындығы;

• айқын әсерлілік кезінде сипаттамалық және жетілген сәттердің болмауы.

Мультфильм жасау балалар қызметінің әртүрлі түрлерін кешенді ұйымдастыруды көздейді (МДТОМБС-да айтылғандай):

Материалды таңдау балаларға ұсынылады.

Мультфильмдер жасау үшін дәстүрлі түрде бірнеше техника қолданылады:

1. Тегісте таңбаларды құру - балалардың тегісте персонаждарды (сурет түрінде салынған,иленген, қағаздан қиылған т.б.), жазық фон мен декорацияларды жасау. Қозғалу нысандарды фон бойынша жылжыту арқылы жүзеге асырылады.
2. Сусымалы анимация жұмысында сусымалы материалдарды (қант, қарақұмық, бұршақ, құм және т.б.) пайдалануды көздейді, қозғалыс мөлдір жарықтандырылған бетте орналасқан фонда қолмен сурет салу арқылы жүреді.
3. Көлемді анимация - көлемді персонаждар мен декорацияларды жасау, оларды үш өлшемді кеңістікте жылжыту. Жұмыста табиғи материалдарды, сюжеттік ойыншықтарды, тастанды материалдардан, ермексаздан, саздан жасалған заттарды пайдалануға мүмкіндік береді Мультфильм жасау техникасын орындауда ең қиын және күрделі болып табылады.

Одан әрі микрофон мен компьютерлік бағдарламаны пайдалана отырып, мәтіннің дыбыс жазбасы жүзеге асырылады.

Мультфильмді түсіруді ұйымдастыру кейіпкерлердің қозғалысын, олардың мимикасын, қимылдарын және т.б. көрсететін әрбір мультфильм кадрын көрсетуді көздейді. Педагог штатив пен қозғалмайтын жарық көздерін пайдалана отырып, ракурстардың, алыс және жақын пландағы ауысуын ескере отырып, әрбір кадрды суретке түсіреді. Кадрлар көп болған сайын, мультфильм баяу және шындыққа ұқсайды.

Компьютерлік бағдарламада мультфильмді құрастыруды педагог жүргізеді, кадрларды қатаң ретпен қоя отырып, мәтіннің дыбыс жазбасын, музыканы, титрларды салады.

Мектепке дейінгі ұйым жағдайында мультфильм жасау бойынша қызметтің қорытынды бөлігі мектепке дейінгі ересек жастағы балалар тобының дайын мультипликациялық өнімді бірлесіп көруін болжайды, онда олар өз пікірін білдіреді, шығармашылық қызметтің нәтижелерін және оның процесінде алған білімдерін бағалайды. Сондай-ақ ата-аналарды мультфильмінің тұсаукесеріне шақыруға болады.

**Жоспар (***үлгі***)**

**МДҰ педагогтерінің ақпараттық-коммуникациялық құзыреттілік деңгейін арттыруға ықпал ететін, әдістемелік шаралар** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2019-2020 оқу жылы**

**Мақсаты:** мектепке дейінгі ұйым педагогтерінің ақпараттық-коммуникациялық құзыреттілік деңгейін қалыптастыру мен арттыру.

|  |  |  |  |
| --- | --- | --- | --- |
|  | **Мазмұны** | **Жауаптылар** | **Жүзеге асыру мерзімдері** |
| **I.** | **Дайындық** | | |
| **1.1** | МДҰ ғылыми-әдістемелік әдебиеттердегі мәселелер жайы мен озық педагогикалық тәжірибені зерделеу;  - шығармашылық топ құру;  - шығармашылық топ отырысы; |  |  |
| **1.2** | АКТ меңгеру деңгейін зерделеу, АКТ-құзереттілігін арттыруда педагогтердің сұранысы:  - педагогтерден сауалнама алу |  |  |
| **1.3** | АКТ арттыру бойынша жұмыс жоспарын әзірлеу–білім беру процесінің қатысушыларының құзыреттілігі; |  |  |
| **II** | **Негізгі** | | |
| **2.1** | АКТ құралдары арқылы білім беру кеңістігін жарақтандыру; |  |  |
| **2.2** | АКТ педагогтерге үйрету; |  |  |
| **2.3** | Балалармен жұмыста АКТ мен сандық білім беру қорларын белсенді қолдану; |  |  |
| **2.4** | Ақпараттық қорларды тарту арқылы отбасымен жұмысты ұйымдастыру |  |  |
| **III** | **Қорытынды** |  |  |
|  | Жобаны жүзеге асыру нәтижелерін талдау  ( презентациялар қорғау, сауалнама нәтижелері және т.б.) |  |  |